ປ. ໂອບາມາ ຈະບໍ່ພົບປະກັບ ນາຍົກອິສຣາແອລ ຜູ້ທີ່ ຖືກເຊື້ອເຊີນ ມາລັດຖະສະພາ ໂດຍປະທານສະພາຕ່ຳ
ການ​ເຊື້ອ​ເຊີນ​ທ່ານ Netanyahu ແມ່ນ​ເປັນ​ການຕອບໂຕ້ ​ນະ​ໂຍບາຍການ​ທູດສາກົນ ຂອງປະທານາທິບໍດີ ໂອ​ບາ​ມາ ​ເພື່ອ​ຫັນປ່ຽນ​ໂຄງການ​ນິວ​ເຄລຍ ຂອງ​ອີຣ່ານ.
ທຳນຽບຂາວກ່າວວ່າ ປະທານາທິບໍດີ ບາຣັກ ໂອບາມາ ຈະບໍ່ພົບ ປະກັບ ນາຍົກລັດຖະມົນຕີອິສຣາແອລ ທ່ານ Benjamin Netanyahu ໃນເວລາທ່ານມາຢ້ຽມຢາມວໍຊິຕັນ ໃນເດືອນມີນາ ຈະມາເຖິງນີ້ ເພື່ອກ່າວຄຳປາໄສ ຢູ່ໃນກອງປະຊຸມຮ່ວມ ຂອງລັດ ຖະສະພາສະຫະລັດນັ້ນ ປະທານສະພາຕ່ຳ ທ່ານ John Boehner ສັງກັດພັກຣີພັບບລີກັນ ໄດ້ປະກາດການເຊື້ອເຊີນຕໍ່ ທ່ານ Netanyahu ແລະ ກ່າວວ່າ ທ່ານ ບໍ່ໄດ້ປຶກສາຫາລືກັບ ທຳນຽບຂາວ ລ່ວງໜ້າ ຫຼາຍໆຄົນເຫັນວ່າ ການເຊື້ອເຊີນນັ້ນ ແມ່ນເປັນການຕອບໂຕ້ ນະໂຍບາຍການທູດສາກົນ ຂອງປະທາ ນາທິບໍດີ ໂອບາມາ ເພື່ອຫັນປ່ຽນໂຄງການນິວເຄລຍ ຂອງອີຣ່ານ ໂດຍສະມາຊິກສະພາສັງກັດພັກຣີພັບບລີກັນ ຜູ້ສື່ຂ່າວວີໂອເອ Cindy Saine ມີລາຍງານ ຈາກລັດຖະສະພາ ຊຶ່ງໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ປະທານາທິບໍດີໂອບາມາ ແລະ ນາຍົກລັດຖະມົນຕີອິສຣາແອລ ບໍ່ເຫັນດີນຳກັນ ໃນວິທີ ທາງທີ່ດີທີ່ສຸດ ທີ່ຈະຢັບຢັ້ງອີຣ່ານ ບໍ່ໃຫ້ໄດ້ມາຊຶ່ງອາວຸດນິວເຄລຍ ທ່ານ Netanyahu ມີ ຄວາມບໍ່ແນ່ໃຈ ກ່ຽວກັບການແນຈຸດເພັ່ງເລັງໃສ່ການທູດສາກົນ ຂອງທ່ານ ໂອບາມາ ໂດຍການເຈລະຈາຂັ້ນສາກົນ ກັບອີຣ່ານ ຊຶ່ງກຳນົດຈະເລີ້ມຄືນອີກ ໃນເດືອນກຸມພາ ທີ່ ຈະມາເຖິງນີ້ ພວກຜູ້ນຳລັດຖະສະພາສະຫະລັດບາງທ່ານ ກໍເກີດໝົດຄວາມອົດທົນ ເຊັ່ນກັນ ປະທານສະພາຕ່ຳທ່ານ John Boehner ສັງກັດພັກຣີພັບບລີກັນ ໄດ້ສ້າງຄວາມຕົກຕາລຶງ ໃຫ້ແກ່ຫຼາຍໆທ່ານ ໂດຍເຊື້ອເຊີນຜູ້ນຳອິສຣາແອລ ມາກ່າວຄຳປາໄສຕໍ່ ລັດຖະສະພາ ຊຶ່ງທ່ານກ່າວວ່າ ກ່ຽວກັບການຂົ່ມຂູ່ ຈາກໂຄງການນິວເຄລຍ ຂອງອີຣ່ານ ແລະ ພວກຫົວຮຸນແຮງອິສລາມ ທ່ານ Boehner ເວົ້າວ່າ ໂຄສົກທຳນຽບຂາວ ກ່າວວ່າ ປະທານາທິບໍດີ ຈະບໍ່ພົບປະກັບ ທ່ານ Nethanyahu ເພາະວ່າ ມັນເປັນເວລາໃກ້ໆກັບໄລຍະ ການເລືອກຕັ້ງຂອງອິສຣາແອລ ໃນທ້າຍເດືອນມີນານີ້ ທ່ານນາງ Nancy Pelosi ຜູ້ນຳສະພາຕ່ຳສຽງສ່ວນນ້ອຍ ສັງກັດ ພັກເດໂມແຄຣັດ ກໍຍັງມີຂໍ້ສົງໄສ ກ່ຽວກັບວາລະຂອງການຢ້ຽມຢາມນີ້ເຊັ່ນກັນ ທ່ານນາງ Pelosi ເວົ້າວ່າ ລັດຖະມົນຕີຕ່າງປະເທດສະຫະລັດ ທ່ານ John Kerry ຫາທາງທີ່ຈະເຮັດໃຫ້ເຫັນວ່າ ເລື້ອງນີ້ເປັນເລື້ອງບໍ່ສຳຄັນ ຊຶ່ງຫຼາຍຄົນເຫັນວ່າ ເປັນການບໍ່ເຫັນພ້ອມກັບປະທານາທິບໍດີ ໂອບາມາ ທ່ານ Kerry ເວົ້າວ່າ ທ່ານນາງ Pelosi ກ່າວວ່າ ປະທານາທິບໍດີ ມີແຜນທີ່ຈະຢັບຢັ້ງ ອີຣ່ານ ບໍ່ໃຫ້ພັດທະນາອາວຸດນິວເຄລຍ ແລະ ລັດຖະສະພາ ຕ້ອງໄດ້ໂຈະໄວ້ ການລົງຄະແນນສຽງ ທີ່ສະເໜີໄປ ເພື່ອວາງມາດ ຕາການລົງໂທດ ໃສ່ອີຣ່ານຕື່ມອີກ ທ່ານນາງ Pelosi ເວົ້າວ່າ ແຕ່ຜູ້ແທນສະພາສູງສັງກັດພັກເດໂມແຄຣັດ ທ່ານ Robert Menendez ແມ່ນບໍ່ເຫັນດີນຳ ທ່ານ Menendez ເວົ້າວ່າ ທ່ານ Steve Billet ຈາກມະຫາວິທະຍາໄລ George Washington ກ່າວວ່າ ລັດຖະ ສະພາ ມີບົດບາດໃນການສ້າງນະໂຍບາຍຕ່າງປະເທດ ແຕ່ຫາກວ່າ ການກ່ຽວພັນຂອງລັດຖະສະພານັ້ນ ອາດເຮັດໃຫ້ການພົວພັນ ທາງການທູດທີ່ດຳເນີນຢູ່ນັ້ນ ມີຄວາມຫຍຸ້ງຍາກ ທ່ານ Billet ເວົ້າວ່າ ຢູ່ໃນທັດສະນະຄວາມຄິດທີ່ຜິດປົກກະຕິອັນນຶ່ງໃນ ໜັງສືພິມ The Washington Post ທີ່ມີຂໍ້ຄວາມວ່າ ບັນດາລັດຖະມົນຕີຕ່າງປະເທດ ຂອງສະຫະພາບຢູໂຣບ ເຢຍຣະມັນ ຝຣັ່ງ ແລະ ອັງກິດ ກ່າວວ່າ ການລົງໂທດເພີ້ມຕື່ມໃດໆ ຕໍ່ອີຣ່ານໃນຂະນະນີ້ ຈະເປັນ ອັນຕະລາຍຕໍ່ຄວາມພະຍາຍາມຂອງນາໆຊາດ ໃນຊ່ວງຈຸດເຊື່ອມຕໍ່ທີ່ສຳຄັນນີ້ ພວກ ເຂົາເຈົ້າ ຂໍຮ້ອງໃຫ້ໝົດທຸກຄົນ ຈົ່ງໃຫ້ໂອກາດທາງການທູດຕື່ມເສຍກ່ອນ (JOHN BOEHNER, SPEAKER, HOUSE OF REPRESENTATIVES) (NANCY PELOSI, HOUSE DEMOCRATIC MINORITY LEADER) (JOHN KERRY, US SECRETARY OF STATE) (NANCY PELOSI, HOUSE DEMOCRATIC MINORITY LEADER) But Democratic Senator Robert Menendez disagrees (SENATOR ROBERT MENENDEZ, DEMOCRAT) (STEVE BILLET, GEORGE WASHINGTON UNIVERSITY)